पाएं अपने शहर की ताज़ा ख़बरें और फ्री ई-पेपरडाउनलोड करें
शहर में कोरोना वैक्सीन की पर्याप्त आपूर्ति नहीं होने के चलते शनिवार को भी सिर्फ फलोदी को छोड़कर 18 से अधिक आयु वर्ग के युवाओं का वैक्सीनेशन नहीं होगा। इसी तरह, 45 व इससे अधिक उम्र के लोगों के लिए भी एक दिन का ही स्टॉक बचा है। ऐसे में शनिवार को चुनिंदा केंद्रों पर ही वैक्सीन लगाने का अभियान चलेगा।
आरसीएचओ डॉ. कौशल दवे के अनुसार 8 कई को 45 वर्ष व इसके अधिक उम्र के लोगों के लिए एम्स, चौपासनी सैटेलाइट, मंडोर सैटेलाइट, एमडीएमएच 1, एमजीएच, प्रतापनगर सैटेलाइट, मंडोर सैटेलाइट, शहरी प्राथमिक स्वास्थ्य केंद्र बागर चौक, बालसमंद, महामंदिर, बीजेएस, मदेरणा कॉलोनी, चांदपोल, केके कॉलोनी, मधुबन, राजीव गांधी कच्ची बस्ती, नागौरी गेट, रातानाडा, जूनी मंडी व नई हाइकोर्ट डिस्पेंसरी में वैक्सीन लगाई जाएगी। ग्रामीण क्षेत्र के बालेसर ब्लॉक के सीएचसी बालेसर, चामू, केतू कलां, बिलाड़ा ब्लॉक के सीएचसी बिलाड़ा, सीएचसी पीपाड़ में 45 वर्ष से अधिक आयु वालों को व फलोदी सीएचसी में 18 से 44 वर्ष के लाभार्थियों का वैक्सीनशन किया जाएगा।
30 केंद्रों पर लगी 6835 डोज: शुक्रवार को जिले के कुल 30 केंद्रों पर 6835 लोगों को डोज लगाई गई। इनमें 2225 लोगों ने पहली, तो 4610 ने दूसरी डोज लगवाई। इनमें 18-44 के 127 डोज ही लग पाई। वहीं, 45 से 60 आयु वर्ग में 1471 ने पहली तो 2734 ने दूसरी डोज व इससे अधिक उम्र के 524 जनों को पहली व 1797 को दूसरी डोज लगाई गई। हेल्थकेयर वर्कर्स में 89 को पहली, तो 48 को दूसरी तथा फ्रंटलाइन वर्कर्स में 14 को पहली तथा 31 को दूसरी डोज लगाई गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn